12.670 kvadratmeter fabrik har i efterhånden mere end to år stået tomt på Niels Borhs Vej i Frederikshavn, men nu er det snart slut. Fabrikkerne er blevet købt af Hessellund Ejendomsudvikling A/S, der vil leje lokalerne ud. De 5000 kvadratmeter bliver lejet ud til BODY BIKE International, der tidligere har haft til huse på havnen i Frederikshavn. Det skriver Kanal Frederikshavn. - Vi har været glade for vores nuværende faciliteter på havnen, men glæder os til at flytte ind i en topmorderne fabrik med god plads til at vokse og med suveræne rammer for vores medarbejdere, fortæller Uffe Asbjørn Olesen, der er direktør i BODY BIKE International A/S. BODY BIKE International rykker ind i 5000 kvadratmeter af lokalerne. De resterende 7.000 kvadratmeter skal efter planen lejes ud til andre erhvervsdrivende, der både får mulighed for at have lager, produktion og administration i bygningerne. - Vi glæder os til at skabe liv, lys og aktivitet i den ikoniske bygning igen og ønsker at tiltrække andre spændende virksomheder, der ligesom BODY BIKE International har brug for plads til vækst og udvikling, fortæller Kim Hessellund, der er direktør i Hessellund Ejendomsudvikling A/S. BODY BIKE International regner med at flytte ind i de nye lokaler i starten af 2019. Den nye fabrik får navnet LIGHT HOUSE.

Opsummering:
Efter at have stået tomme i mere end to år kommer der i 2019 igen til at være aktivitet i lokalerne der tidligere husede Martins lysproduktion.